खतरे को भांपते ही गुस्से में वो सबसे पहले छोटा हथियार अर्थात जूते का इस्तेमाल बड़े फुर्ती के साथ करते हैं! एक दो-बार मेरा छोटा भाई उनके इस छोटे हथियार के चपेट में आ चुका है! हालांकि मेरे छोटे भाई को दादा जी के गायकी से एलर्जी इसलिए होता है क्यूंकि उसे पढ़ने में और सोने में काफी कठिनाई का सामना करना पड़ता है! मामला कुछ यूँ है कि दादा जी भजन गाते-गाते तालियों से म्यूजिक भी कंपोज़ करने लगते हैं और गाते-गाते इतने इमोशनल हो उठते हैं कि लगता है अब ये डांस मुद्रा में खड़े हो जाएंगे! उनका यह सुर-संग्राम करीब रात 12:00 बजे तक और पुनः सुबह 3:00 से शुरू हो जाता है ऐसी परिस्थिति में मेरे छोटे भाई का विरोध करना जायज है लेकिन "जान बची तो लाखो पाये" वह यही सोच कर बेचारा संतुष्ट रहता है!